Gabons kvinnelandslag i fotball

Gabons kvinnelandslag i fotball representerer Gabon i internasjonale kamper. 

Gabons kvinnelandslags historie er sterkt påvirket av lagets tendens til å trekke seg fra kamper. I kvalifiseringen til Afrikamesterskapet i 2000 trakk laget seg fra andre kvalifiseringskamp mot den kontinentale stormakten Kamerun, etter å ha tapt den første 0-3. I 2000 spilte de en privatlandskamp mot Ekvatorial-Guinea, og Gabon vant 3-0 mot den blivende afrikamesteren i dennes debutkamp.

I kvalifiseringen til Afrikamesterskapet i 2002 spilte Gabon mot São Tomé og Príncipe, og de vant komfortabelt, og kom til andre kvalifiseringsrunde. Der møtte de nok en gang Kamerun, og etter en hederlig 0-0 hjemme, tapte Gabon 0-4 borte. Deretter, i kvalifiseringen til 2004-mesterskapet var Gabon automatisk kvalifisert stil neste runde, men trakk laget sitt, på tross av at motstanderen Den demokratiske republikken Kongo også gjorde det. Dette medførte at Mali kvalifiserte seg som beste taper.

I 2006 skulle Gabon arrangere mesterskapet i september, men i april trakk de seg av «organisasjonsmessige årsaker».Gabon pulls out of hosting AWC BBC Dermed var laget nok en gang ute av Afrikamesterskapet. I det neste mesterskapet var Gabon ikke engang påmeldt, men Gabon stilte til kvalifiseringen til mesterskapet i 2010, der de tapte mot Elfenbenskysten i første runde.

 Referanser 

Kategori:Kvinnelandslag i fotball
Kategori:Fotball i Gabon